TVO บวก 5% โบรกชี้กำไร Q2/63 สดใส จากยอดใช้น้ำมันถั่วเหลืองพุ่งช่วงล็อกดาวน์
TVO บวก 5% นิวไฮรอบ 2 เดือน โบรกชี้กำไร Q2/63 สดใสจากยอดใช้น้ำมันถั่วเหลืองพุ่งช่วงล็อกดาวน์
TVO บวก 5% โบรกชี้กำไร Q2/63 สดใส จากยอดใช้น้ำมันถั่วเหลืองพุ่งช่วงล็อกดาวน์
26 พ.ค. 2563

ผู้สื่อข่าวรายงาน บริษัท น้ำมันพืชไทย จำกัด (มหาชน) หรือ TVO ณ เวลา 12.10 น. อยู่ที่ระดับ 27.00 บาท  บวก 1.25 บาท หรือ 4.85% ราคาหุ้นนิวไฮในรอบ 2 เดือน โดยนับตั้งแต่หุ้นยืนที่ระดับ 21.00 บาท เมื่อวันที่ 6 มี.ค.63

บล.เคทีบี (ประเทศไทย) ระบุในบทวิเคราะห์ฯแนะ”ซื้อ”หุ้น TVO ให้ราคาเป้าหมาย 28.50 บาท มีมุมมองเป็นบวกจากแนวโน้มกำไรไตรมาส 2/63 ยังดีจาก 1) ความต้องการใช้น้ำมันถั่วเหลืองเพื่อการบริโภคภาคครัวเรือนเพิ่มขึ้นช่วงล็อกดาวน์จากโควิด-19 และ 2) ราคาน้ำมันถั่วเหลืองปรับตัวสูงขึ้น เนื่องจากการส่งเสริมการใช้น้ำมันไบโอดีเซล B10 ทำให้น้ำมันถั่วเหลืองซึ่งเป็นสินค้าทดแทนน้ำมันปาล์มได้ประโยชน์
พร้อมคงกำไรปกติปี 2563 อยู่ที่ 1.64 พันล้านบาท (+22% เทียบช่วงเดียวกันของปีก่อน) โดยครึ่งแรกปีนี้จะได้รับผลดีจากการบริโภคน้ำมันพืชที่สูงขึ้นจากภาคครัวเรือนเพราะโควิด-19 ขณะที่ในช่วงครึ่งปีหลัง จะได้ประโยชน์จากความต้องการกากถั่วเหลืองที่ฟื้นตัวขึ้นจากการเลี้ยงปศุสัตว์กลับมา
ด้านราคาหุ้นปรับเพิ่มขึ้น 5% แต่ทรงตัวเทียบกับ SET ใน 1 เดือนที่ผ่านมา เพราะตลาดกังวลการปิดฟาร์มปศุสัตว์ซึ่งอาจจะลดความต้องการกากถั่วเหลือง ราคาหุ้นมีโอกาสปรับตัวขึ้นโดยปัจจุบัน TVO เทรดที่ 2563 PER ที่ 12.7x ต่ำกว่าค่าเฉลี่ย 5 ปีย้อนหลังที่ 14.0x